*Proiect*

**GUVERNUL REPUBLICII MOLDOVA**

**HOTĂRÎRE** nr. \_\_\_\_\_\_

din \_\_\_\_\_\_\_\_\_\_\_\_\_ 2023

**pentru aprobarea Regulamentului privind cerințele de amplasare a stațiilor de alimentare a autovehiculelor cu produse petroliere principale, hidrocarburi gazoase lichefiate și gaze naturale comprimate**

În temeiul art. 23 alin.(1) din Legea nr. 461/2001 privind piața produselor petroliere (republicată în Monitorul Oficial al Republicii Moldova, 2017, nr.40–49, art.82), cu modificările ulterioare și art. VI alin. (2) lit. a) din Legea nr. 40/2022 pentru modificarea unor acte normative” (Monitorul Oficial al Republicii Moldova, 2022, nr. 60, art.84), Guvernul:

**HOTĂRĂȘTE:**

1. Se aprobă Regulamentul privind cerințele de amplasare a stațiilor de alimentare a autovehiculelor cu produse petroliere principale, hidrocarburi gazoase lichefiate și gaze naturale comprimate (se anexează).
2. Autoritățile publice locale de nivelul întâi asigură elaborarea schemelor de amplasare a stațiilor de alimentare a autovehiculelor cu produse petroliere principale, hidrocarburi gazoase lichefiate și gaze naturale comprimate, în conformitate cu prevederile prezentului Regulament.

**Prim-ministru NATALIA GAVRILIȚA**

**Contrasemnează:**

Viceprim-ministru,

ministrul infrastructurii

și dezvoltării regionale Andrei Spînu

Aprobat

prin Hotărârea Guvernului nr.\_\_\_\_\_/2023

**REGULAMENT**

**privind cerințele de amplasare a stațiilor de alimentare a autovehiculelor cu produse petroliere principale, gaze petroliere lichefiate și gaze naturale comprimate**

1. **Dispoziții generale**
2. Regulamentul privind cerințele de amplasare a stațiilor de alimentare a autovehiculelor cu produse petroliere principale, gaze petroliere lichefiate și gaze naturale comprimate (în continuare – Regulament) stabilește cadrul juridic unitar și cerințele de amplasare a stațiilor de alimentare a autovehiculelor cu produse petroliere principale, hidrocarburi gazoase lichefiate și gaze naturale comprimate (în continuare – stații de alimentare a autovehiculelor cu combustibil).
3. Prevederile Regulamentului se aplică la proiectarea tuturor tipurilor de stații de alimentare a autovehiculelor cu combustibil stabilite în pct. 1, celor noi precum și celor existente preconizate spre reconstrucție.
4. Prevederile Regulamentului sunt obligatorii pentru toți agenții economici indiferent de tipul de proprietate și forma de organizare juridică, care execută proiectări, lucrări de construcții-montare și exploatare a stațiilor de alimentare a autovehiculelor cu combustibil.
5. Regulamentul nu se extinde asupra stațiilor existente de alimentare a autovehiculelor cu combustibil la care urmează a fi:
* modernizat sau înlocuit utilajului tehnologic, fără mărirea capacității/tipului rezervoarelor/recipientelor și fără mărirea numărului de posturi/furtunuri de alimentare;
* instalat sistem de automatizare;
* modernizarea sau resistematizarea clădirii operatorilor;
* instalate unități de recuperare a vaporilor conform Regulamentului privind controlul emisiilor de compuși organici volatili rezultați din depozitarea și din distribuția benzinei de la terminale la stațiile de alimentare cu produse petroliere, aprobat prin Hotărârea Guvernului nr.587/2020.
1. Construirea, reconstruirea, reutilarea tehnică a stațiilor de alimentare a autovehiculelor cu combustibil se efectuează în conformitate cu documentația de urbanism și amenajare a teritoriului aprobată în modul stabilit, cu actele normative și documentele normative în construcții, cu cele de securitate industrială și de protecție împotriva incendiilor, cu normele ecologice și tehnico-sanitare, astfel încât să asigure menținerea pe întreaga durată de existență a construcțiilor a exigențelor esențiale conform art. 6 al Legii nr. 721/1996 privind calitatea în construcții.
2. În sensul prezentului Regulament se definesc următoarele noțiuni principale:

*Stație de alimentare a autovehiculelor cu combustibil (SAAC)* ***-*** complex de clădiri, instalații și utilaje, ale căror dispozitive tehnologice sunt destinate pentru alimentarea sistemului carburant al mijloacelor de transport cu produse petroliere principale, gaze petroliere lichefiate și gaze naturale comprimate;

*Combustibil lichid pentru motoare(CL)* –benzină și/sau motorină;

*Gaze petroliere lichefiate (GPL)*– produse chimice din petrol în stare gazoasă care pot fi depozitate și/sau manipulate în faza lichidă în condiții moderate de presiune și la temperatură ambiantă. Aceste gaze constau în principal din propan, propenă, butanuri și butene, cu proporții mici de etan, etenă și/sau pentani și pentene și amestecuri ale acestora;

*Gaz natural comprimat (GNC)* – gaz natural (metan) comprimat până la presiune înaltă Р = 19,6 MPa (Р = 200 kgf/cm 2);

*Stație de alimentare cu combustibil (SAC)* – complex de clădiri, instalații și utilaj cu sistem tehnologic destinat pentru alimentarea mijloacelor te transport numai cu combustibil lichid – benzină și/sau motorină (CL). Caracteristicile tehnice vor corespunde RG 35-05-66:2004 „Reguli privind securitatea industrială la exploatarea stațiilor de alimentare a automobilelor cu carburanți lichizi pentru motoare”;

*Stație de alimentare cu gaze a automobilelor (SAAG)* - complex de clădiri, instalații și utilaje, ale căror dispozitive tehnologice sunt destinate pentru alimentarea sistemului carburant al mijloacelor de transport cu gaze petroliere lichefiate (GPL). Caracteristicile tehnice vor corespunde NCM G.05.02 „Stații, posturi și monoblocuri pentru alimentarea autovehiculelor cu hidrocarburi gazoase lichefiate” și [SM EN ISO 16924:2018](https://shop.standard.md/ro/standard_details/559297);

*Stație de alimentare a autovehiculelor cu gaze comprimate (SAAGC)*complex de clădiri, instalații și utilaj cu sistem tehnologic destinat pentru alimentarea mijloacelor de transport numai cu gaz natural comprimat (GNC). Capacitatea geometrică totală și unitară a rezervoarelor va corespunde [SM EN ISO 16923:2018](https://shop.standard.md/ro/standard_details/559296);

*Stație multicarburant de alimentare a autovehiculelor* (*SMAA*) – complex de clădiri, instalații și utilaj cu sistem tehnologic destinat pentru alimentarea mijloacelor te transport cu două sau cu trei tipuri de combustibil: *CL*, *GPL* și *GNC.* Caracteristicile tehnice vor corespunde NCM G.05.03 „Stații multicarburant de alimentare a autovehiculelor cu combustibil lichid, hidrocarburi gazoase lichefiate și gaz natural comprimat”;

*Stație de alimentare a autovehiculelor (SAA)* – complex de clădiri, instalații și utilaj cu sistem tehnologic destinat pentru alimentarea mijloacelor te transport numai cu combustibil lichid (benzină, motorină) și se caracterizează prin amplasare subterană a rezervoarelor cu capacitate geometrică totală de până la 100 m3 inclusiv și prin amplasare separată a distribuitoarelor de combustibil (DC);

*Stație-bloc de alimentare a autovehiculelor (SBAA)* – stație de alimentare a autovehiculelor (SA) cu sistem tehnologic destinat pentru alimentarea mijloacelor de transport numai cu combustibil lichid și se caracterizează prin amplasare subterană a rezervoarelor cu capacitate geometrică de pînă la 100 m3 și prin amplasarea distribuitoarelor de combustibil (DC) deasupra blocului de păstrare a combustibilului, fiind executată în forma unui singur articol prefabricat de uzină (bloc);

 *Post de alimentare a autovehiculelor cu gaze (PAAG*) – complex de clădiri, instalații și utilaj cu sistem tehnologic destinat pentru alimentarea mijloacelor de transport numai cu gaze petroliere lichefiate (GPL). Capacitatea geometrică totală și unitară a rezervoarelor în cazul amplasării supraterane a rezervoarelor respectiv 20m3 și 5m3, iar în cazul amplasării subterane a rezervoarelor- respectiv 50m3 și 10m3;

*Monobloc de alimentare a autovehiculelor cu gaze (MAAG)* – articol prefabricat la uzină, montat pe un cadru, cu amplasare supraterană sau subterană, sistemul tehnologic al căruia este destinat pentru alimentarea mijloacelor de transport numai cu gaze petroliere lichefiate (GPL).Capacitatea geometrică totală a rezervoarelor nu trebuie să depășească 10 m3, capacitatea geometrică a unui rezervor fiind de minimum 5 m3;

*Stație modulară de compresoare pentru alimentarea autovehiculelor (SMCAA)* - articol prefabricat la uzină, format din unul sau mai multe module, destinat pentru alimentarea mijloacelor de transport cu gaz natural (metan) comprimat Р = 19,6 MPa (Р = 200 kgf/cm2). Capacitatea geometrică totală a modulului de acumulare de gaz (MAG) nu trebuie să depășească 1500 litri.

1. Stații de alimentare a autovehiculelor cu combustibil după tipul de combustibil sunt:
2. Cu un singur tip de combustibil:
3. *Stație de alimentare cu combustibil (SAC);*
4. *Stație de alimentare cu gaze a automobilelor (SAAG);*
5. *Stație de alimentarea autovehiculelor cu gaze comprimate (SAAGC).*
6. Cu doua sau trei tipuri de combustibil:

*Stație multicarburant de alimentare a autovehiculelor (SMAA)*

1. Stație multicarburant de alimentare a autovehiculelor (SMAA) includ următoare subcomponente:
2. pentru alimentarea automobilelor cu combustibil lichid pentru motoare:
3. *Stație de alimentare a autovehiculelor (SAA);*
4. *Stație-bloc de alimentare a autovehiculelor (SBAA).*
5. pentru alimentarea automobilelor cu hidrocarburi gazoase lichefiate:
6. *Post de alimentare a autovehiculelor cu gaze (PAAG);*
7. *Monobloc de alimentare a autovehiculelor cu gaze (MAAG).*
8. pentru alimentarea automobilelor cu CL:

*Stație modulară de compresoare pentru alimentarea autovehiculelor (SMCAA).*

1. Pe teritoriul SMAA nu se admite amenajarea simultană a SAA și SBAA precum a MAAG și PAAG.
2. **Cerințe privind amplasarea stației de alimentare a autovehiculelor cu combustibil**
3. Amplasarea stațiilor de alimentare cu combustibil se va realiza în baza documentației de proiect elaborate cu respectarea documentației de urbanism întocmite și aprobate în conformitate cu legislația în vigoare și a prevederilor Normativelor in construcții
4. Schemele de amplasare a stațiilor de alimentare a autovehiculelor cu produse petroliere principale, hidrocarburi gazoase lichefiate și gaze naturale comprimate, sunt părți componente ale documentației de urbanism și amenajare locală a teritoriului. Autoritățile administrației publice locale asigură elaborarea și aprobarea schemelor de amplasare a stațiilor de alimentare a autovehiculelor cu produse petroliere principale, hidrocarburi gazoase lichefiate și gaze naturale comprimate, în limitele administrativ-teritoriale stabilite.
5. Stațiile de alimentare a autovehiculelor cu combustibil pot fi proiectate, amplasate și construite doar pe terenuri pentru care este atribuit codul de reglementare urbanistică în conformitate cu Regulamentul local de urbanism aprobat.
6. Se interzice proiectarea, amplasarea și construirea stațiilor de alimentare a autovehiculelor cu combustibil:
7. în zonele de protecție a bazinelor acvatice;
8. în zonele surselor de alimentare cu apă potabilă;
9. în zonele stațiunilor balneare și a sanatoriilor;
10. în zonele verzi urbane, pe teritoriul rezervațiilor naturale și în zonele de protecție a acestora;
11. în zonele de protecție ale monumentelor istorice, monumentelor de for public, mormintelor și operelor comemorative de război;
12. în zonele spațiilor verzi a localităților;
13. în zonele de protecție sanitare ale instituțiilor sociale;
14. în zonele de odihnă sau practicare a sportului;
15. în zonele de alunecări de teren, inundații și terenuri împădurite, cu risc de producere a catastrofelor cu caracter tehnogen și a avariilor.
16. Pentru toate construcțiile noi se vor întocmi obligatoriu studii geotehnice.
17. La amplasarea, construcția sau reconstrucția stațiilor se vor respecta zonele de protecție sanitară, prevăzute în anexa nr. 1 la Regulamentul sanitar privind protecția sănătății populației și angajaților împotriva riscurilor asociate funcționării stațiilor de alimentare cu produse petroliere, aprobat prin Hotărârea Guvernului nr.606/2015.
18. Se admite amplasarea stațiilor de alimentare a autovehiculelor cu combustibil în intravilanul și extravilanul localității, de regulă, din partea direcției preponderente a vântului în raport cu casele individuale și blocurile locative, clădiri cu destinație socială și de producție.
19. La intrarea pe teritoriul stației și lângă operator se instalează panouri informative în conformitate cu prevederile Regulamentului de comercializare cu amănuntul a produselor petroliere, aprobat prin Hotărârea Guvernului nr. 1117/2002.
20. Distanța minimă între clădirile și instalațiile, care nu se referă la stațiile de alimentare a autovehiculelor cu combustibil sunt stabilite în documentația normativă în vigoare.
21. Distanța între rețelele inginerești subterane și supraterane, centralele electrice, echipamentele de transformare, rețelele de transport și distribuție a energiei electrice, care nu se referă la stațiile de alimentare a autovehiculelor cu combustibil, se măsoară de la hotarul teritoriului stațiilor de alimentare a autovehiculelor cu combustibil.
22. La proiectarea noilor obiective, în jurul stațiilor trebuie amenajate fâșii de protecție la incendiu cu o lățime de minimum 10 metri.
23. Sistematizarea verticală va fi realizată cu pante corespunzătoare ale suprafețelor carosabile și zonelor verzi, astfel încât apele pluviale să fie separate de cele ce pot fi impurificate cu produse petroliere.
24. Distanța până la întreprinderi speciale, zone protejate, depozite de materiale explozibile și cu pericol de explozie, excavații miniere pentru extragerea substanțelor minerale utile, bazele de petrol, stațiile de umplere cu gaz, depozite de gaz lichefiat se stabilește conform avizelor emise de organele supravegherii de stat.
25. În extravilanul localităților, stațiile noi de alimentare a autovehiculelor cu combustibil urmează a fi amplasate dea lungul drumurilor publice pe sectoarele cu pantă până la 40 ‰ (promile), cu raza curburii în plan peste 1000 m și cu raza de peste 10000 m în curburile convexe pe profilul longitudinal, nu mai aproape de 250 m de intersecțiile cu calea ferată, nu mai aproape de 1000 m de poduri. Nu se admite amplasarea staților în limita nodurilor rutiere.
26. Amplasarea stațiilor de alimentare a autovehiculelor cu combustibil în zona drumului public și/sau în zonele de protecție ale acestuia, se efectuează conform anexei nr. 3 a Legii drumurilor nr.509/1995.
27. La amplasarea stațiilor de alimentare a autovehiculelor cu combustibil, productivitatea și distanța între ele pe drumurile publice, se respectă următoarele cerințe:

|  |  |  |  |
| --- | --- | --- | --- |
| Intensitatea deplasării transportului, în 24ore | Productivitatea stațiilor de alimentare a autovehiculelor cu combustibil (nr. de alimentări în 24 ore) | Distanța între stații de alimentare a autovehiculelor cu combustibil, (km) | Amplasarea stațiilor de alimentare a autovehiculelor cu combustibil |
| Peste 1000 pînă la 2000 | 250 | 30-40 | unilaterale |
| Peste 2000 pînă la 3000 | 500 | 40-50 | unilaterale |
| Peste 3000 pînă la 5000 | 750 | 40-50 | unilaterale |
| Peste 5000 pînă la 7000 | 750 | 50-60 | bilaterale |
| Peste 7000 pînă la 20000 | 1000 | 40-50 | bilaterale |
| Peste 20000 | 1000 | 20-25 | bilaterale |
| Nota: La amplasarea stațiilor de alimentare a autovehiculelor cu combustibil în apropierea intersecțiilor, productivitatea acesteia trebuie stabilită luând în calcul lungimea tuturor drumurilor deservite, intensitatea traficului și alți indici de calcul pentru aceste sectoare  |